C 469/36
EL
Επίσημη Εφημερίδα της Ευρωπαϊκής Ένωσης
9.12.2022
V (Γνωστοποιήσεις)
ΛΟΙΠΕΣ ΠΡΑΞΕΙΣ
ΕΥΡΩΠΑΪΚΗ ΕΠΙΤΡΟΠΗ Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής (2022/C 469/10) Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).
ΚΟΙΝΟΠΟΙΗΣΗ ΤΗΣ ΕΓΚΡΙΣΗΣ ΤΥΠΙΚΗΣ ΤΡΟΠΟΠΟΙΗΣΗΣ
«Vicomté d’Aumelas» PGI-FR-A1107-AM01 Ημερομηνία της κοινοποίησης: 19.9.2022 ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ 1.
Περιγραφή οργανοληπτικών χαρακτηριστικών των προϊόντων Το σημείο 3.3 (Περιγραφή οργανοληπτικών χαρακτηριστικών των οίνων) του κεφαλαίου I των προδιαγραφών προϊόντος για την προστατευόμενη γεωγραφική ένδειξη «Vicomté d’Aumelas» τροποποιείται προκειμένου να συμπληρωθούν τα οργανοληπτικά χαρακτηριστικά κάθε χρώματος οίνου.
Τα ακόλουθα στοιχεία συμπεριλαμβάνονται στο ενιαίο έγγραφο στο σημείο «Περιγραφή του/των οίνου/-ων».
«Οι οίνοι αντικατοπτρίζουν το ιδιαίτερο περιβάλλον στο κεντρικό τμήμα της κοιλάδας του Hérault, όπου ο ποταμός διαδραματίζει σημαντικό ρόλο στη ρύθμιση της θερμοκρασίας.
Οι ερυθροί οίνοι είναι γενικά φρουτώδεις και κομψοί με πολύ λεπτές τανίνες.
Πρόκειται κυρίως για πολυποικιλιακούς οίνους, οι οποίοι παράγονται από κατάλληλα ώριμα σταφύλια των ποικιλιών Merlot, Cabernet Sauvignon, Syrah, Carignan, Grenache και Mourvèdre.
Οι οίνοι αυτοί έχουν έντονο λαμπερό κόκκινο ρουμπινί χρώμα και χαρακτηριστικά έντονα αρώματα βατόμουρων, μύρτιλλων, σμέουρων, γλυκόριζας και πιπεριού.
Οι λευκοί οίνοι είναι είτε μονοποικιλιακοί είτε πολυποικιλιακοί, κυρίως από τις ποικιλίες Chardonnay, Sauvignon, Grenache blanc, Vermentino ή Viognier.
Είναι δροσεροί με αμυλικές νότες ανθέων κουφοξυλιάς και ακακίας, καθώς και λευκών και εξωτικών φρούτων.
Είναι ζωηροί και λιπαροί στο στόμα, με ελαφρά πικράδα, χωρίς τραχύτητα ή ξηρότητα.
Οι ερυθρωποί οίνοι παράγονται από τις ποικιλίες Cinsaut, Grenache, Syrah, Carignan, Cabernet Sauvignon ή Mourvèdre.
Έχουν συνήθως ανοιχτό ροζ έως σομόν χρώμα, είναι ευχάριστα δροσεροί με έντονα, σύνθετα αρώματα ανθέων, εξωτικών φρούτων ή μαύρου φραγκοστάφυλου.»
2.
Ποικιλίες αμπέλου Τροποποιείται το σημείο 5 του κεφαλαίου I των προδιαγραφών προϊόντος της προστατευόμενης γεωγραφικής ένδειξης «Vicomté d’Aumelas».
(1) ΕΕ L 9 της 11.1.2019, σ.
2.